Document ID: /roh_data/filtered/swiss_laws_in_ROHinterleaved.jsonl.gz/33946

This text was translated from EN into Rumantsch Grischun.

With the multi-year programmes, the research bodies provide information on their research and innovation policy plans and their medium-term priorities. The multi-year programmes aim at the coordination and cooperation among research bodies and contain the information required for the periodic ERI Dispatch and for the Confederation’s financial planning. They also serve as a basis for the Confederation’s periodic service level agreements with research funding institutions. The multi-year programmes for policy research are presented in the form of trans-organisational research concepts. In them, the Federal Administration provides information on planned priorities for policy research. In doing so, they particularly take into account the existing research priorities for higher education institutions, the SNSF’s funding programmes under government mandate and the Innosuisse’s activities.

A maun dals programs da plirs onns infurmeschan ils organs da perscrutaziun davart lur intenziuns areguard la politica da perscrutaziun e d’innovaziun sco er davart lur prioritads a media vista. Ils programs da plirs onns servan a la coordinaziun ed a la collavuraziun tranter ils organs da perscrutaziun e cuntegnan las indicaziuns ch’èn necessarias per las missivas FPI e per la planisaziun da las finanzas da la Confederaziun. Ultra da quai servan els sco basa per las cunvegnas da prestaziun periodicas da la Confederaziun cun las instituziuns da promoziun da la perscrutaziun. Ils programs da plirs onns da la perscrutaziun da l’administraziun vegnan preschentads en furma da concepts da perscrutaziun interdisciplinars. L’administraziun federala infurmescha en quels davart ils accents planisads da la perscrutaziun da l’administraziun. En quest connex resguarda ella en spezial ils accents da perscrutaziun existents da las scolas autas, ils programs da promoziun dal FNS che vegnan realisads per incumbensa da la Confederaziun sco er las activitads da la Innosuisse.